Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Uxue Barcos Berruezo andreak aurkeztutako gaurkotasun handiko galdera, jakiteko zer urrats emango diren Ukrainaren inbasioaren ondoren gerra luzatzeak sortuko duen energia- eta elikagai-krisiaren arriskuaren aitzinean.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak heldu den martxoaren 10eko Legebiltzarraren Osoko Bilkuran ahoz erantzun dezan:

Ukrainaren inbasioak krisi humanitario bat sortu du jada, eta horren aurrean prestaturik egon behar dugu.

Horrek eta, gerra luzatuko delakoan, energia- eta elikagai-krisiaren arriskuak, Europako administrazio desberdinoi ere eginbehar batzuk jartzen dizkigu.

Horregatik guztiagatik, honako galdera hau egiten diogu lehendakariari:

Aipaturiko aferan zer urrats egiteko asmoa duzu?

Iruñean, 2022ko martxoaren 7an

Foru parlamentaria: Uxue Barkos Berruezo